**Z Á P I S N I C A**

**zo zasadnutia komisie finančnej a správy majetku pri MsZ**

**v Šamoríne dňa 15.06.2021**

**Prítomní:** Csaba Orosz, Ing. Imrich Tóth, Ing. Edit Bauer, PaedDr. Gábor Veres, RNDr. Lajos Tuba, Ladislav Ásványi, Ing. Michal Paško, Tomáš Szerda, (viď prezenčná listina)

Predseda komisie po privítaní všetkých prítomných otvoril rokovanie s nasledovným **programom:**

1. Vyhodnotenie rozpočtu k 31.03.2021
2. Projekt – Obnova športového areálu pri ZŠ MK s VJM
3. Sociálne veci – VZN, komunitný plán, odpis pohľadávok
4. Majetkoprávne záležitosti nehnuteľností
5. Rôzne

**K bodu 1)**

Prítomní členovia komisie prerokovali predložené Vyhodnotenie rozpočtu mesta k 31.03.2021.

Komisia jednohlasne odporučila prerokované Vyhodnotenie rozpočtu mesta k 31.03.2021 na schválenie MsZ.

**K bodu 2)**

Návrh na schválenie projektu s názvom „Obnova športového areálu pri ZŠ Mátyása Korvína“ vrátane jeho spolufinancovania.

Komisia jednohlasne odporučila prerokovaný návrh na schválenie MsZ.

**K bodu 3)**

Prítomní členovia komisie prerokovali predložený Návrh VZN o poskytovaní jednorazovej dávky v hmotnej núdzi, finančnej pomoci a príspevkov občanom mesta.

Komisia jednohlasne odporučila prerokovaný Návrh VZN o poskytovaní jednorazovej dávky v hmotnej núdzi, finančnej pomoci a príspevkov občanom mesta na schválenie MsZ.

Prítomní členovia komisie prerokovali predložený Komunitný plán sociálnych služieb mesta Šamorín na roky 2021-2025.

Komisia jednohlasne odporučila prerokovaný Komunitný plán sociálnych služieb mesta Šamorín na roky 2021-2025 na schválenie MsZ.

MPBH Šamorín - Návrh na odpísanie nevymožiteľných pohľadávok z titulu nezaplateného nájomného. Vo všetkých prípadoch týchto pohľadávok došlo k ukončeniu exekúcie z dôvodu podľa §2 ods.1 písm. a/ zákona č. 233/2019 Z.z. o ukončení starých exekučných konaní a o zmene a doplnení niektorých zákonov uplynutím rozhodnej doby 5 rokov.

Komisia jednohlasne odporučila prerokovaný návrh na schválenie MsZ.

**K bodu 4)**

Vedúci odboru výstavby, investičnej činnosti a rozvoja mesta predložil prítomným nasledovné podania týkajúce sa majetkoprávneho vysporiadania:

István M. – žiadosť o prenájom verejného priestranstva v k.ú. Mliečno parcela č. „C“ 447/2 – časť s rozlohou cca 100 m2.

Komisia po posúdení odporučila zámer na prenájom žiadaného pozemku za cenu určenú VZN 3/2015 prílohou č. 1. (za: 3, proti: 0, zdržali sa: 2)

Jozef K. – ponuka na využitie predkupného práva v parcele č. 175/201 v a 175/204 v k.ú. Čilistov za cenu 61,- €/m2.

Komisia jednohlasne neodporučila na schválenie MsZ.

Slovenská správa ciest – žiadosť o bezodkladné majetkoprávne vysporiadanie pozemkov formou kúpy – pozemky pod chodníkom ku Kauflandu za kúpnu cenu stanovenú znaleckým posudkom vo výške 35,14 €/m2.

Komisia jednohlasne odporučila na schválenie MsZ.

Alžbeta M. – žiadosť o odkúpenie pozemku registra „C“, parc.č. 2274/35 o výmere 19 m2 – pozemok pod garážou, ktorú vlastní žiadateľka.

Komisia po posúdení jednohlasne odporučila zámer na odpredaj žiadaného pozemku za cenu stanovenú podľa cenovej mapy mesta.

Marian B. – žiadosť o zriadení vecného bremena spočívajúceho v povinnosti vlastníka nehnuteľnosti trpieť realizáciu výkopových prác na uloženie verejného vodovodu a verejnej kanalizácie – register „C“, k.ú. Mliečno, parc.č. 403/2, 393/2, 373

Komisia jednohlasne odporučila na schválenie MsZ.

Komisia vyzvala Mestský úrad Šamorín na vypracovanie VZN na spoplatnenie zriadenia vecných bremien.

Rudolf D. – žiadosť na odpredaj časti pozemku dotknutého stavbou – zameraním realizovanej stavby bolo zistené, že došlo k nežiadanému presahu stavby na pozemok vo vlastníctve mesta (parc. reg CKN č.2099/2) nepatrnej rozlohy vo výmere 1 m2.

Komisia po posúdení odporučila zámer na odpredaj žiadaného pozemku za cenu stanovenú podľa cenovej mapy mesta. (za: 4, proti: 0, zdržal sa: 1)

Rudolf D. – žiadosť na odpredaj časti pozemku parc. reg. CKN č. 1326/1 v k.ú. Šamorín vo vlastníctve mesta Šamorín – vo výmere 70 m2.

Komisia sa zatiaľ nevyjadrila k veci, žiada mestský úrad o preverenie zmluvného pozadia daného pozemku. Po preverení odporuči zámer na odpredaj žiadaného pozemku minimálne za cenu určenú znaleckým posudkom a po zaplatení nájomného za posledné 3 roky za cenu určenú VZN 3/2015 prílohou č. 1.

Rudolf D. – žiadosť na schválenie zámeru na prevod nehnuteľného majetku mesta, pozemku pod trafostanicou – register „C“ parc.č. 2080/4 o celkovej výmere 27 m2 ako zastavaná plocha v k.ú. Šamorín.

Komisia po posúdení odporučila zámer na odpredaj žiadaného pozemku za cenu stanovenú podľa cenovej mapy mesta. (za: 4, proti: 0, zdržal sa: 1)

Alexander K. – žiadosť o dlhodobý prenájom pozemku registra „C“ parc.č. 1573 o celkovej výmere 358 m2 ako ostatné plochy v k.ú. Šamorín.

Komisia po posúdení jednohlasne odporučila zámer na prenájom žiadaného pozemku za cenu určenú VZN 3/2015 prílohou č. 1.

**K bodu 5)**

V bode rôzne bola prerokovaná žiadosť o odklad splátok dane z nehnuteľnosti firmy X-BIONIC® SPHERE a.s.

Firma žiada odklad splátok dane z nehnuteľnosti odsúhlasiť bez zriadenia záložného práva na majetok firmy.

Komisia po posúdení jednohlasne odsúhlasil odklad splátok dane z nehnuteľností ale so zriadením záložného práva na majetok žiadateľa.

Nakoľko neboli predložené ďalšie materiály na prerokovanie, predseda komisie poďakoval prítomným za účasť a rokovanie ukončil.

Ing. Imrich Tóth, predseda

Zapísal: Ing. Tomáš Szerda